Oficiālais Vēstnesis L 318 , 17/11/1990 Lpp. 0020 - 0021

Speciālizdevums somu valodā: Nodaļa 7 Sējums 3 Lpp. 0221

Speciālizdevums zviedru valodā: Nodaļa 7 Sējums 3 Lpp. 0221



Komisijas Regula (EEK) Nr. 3314/90 (1990. gada 16. novembris), ar kuru tehnikas attīstībai pielāgo Regulu Nr. 3821/85 par reģistrācijas kontrolierīcēm, ko izmanto autotransportā EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1985. gada 20. decembra Regulu (EEK) Nr. 3821/85 par reģistrācijas kontrolierīcēm, ko izmanto autotransportā [1] un jo īpaši tā 17. un 18. pantu, tā kā jānovērš krāpšanas iespējas, autotransportā lietojot elektroniskās datu reģistrācijas kontrolierīces, jo īpaši iespējas, ko rada elektrības padeves, kā arī attāluma un ātruma devēja darbības pārtraukumi; tā kā, ņemot vērā iegūto pieredzi un tehnikas attīstības līmeni, kļuvis iespējams šādus pārtraukumus skaidri parādīt kontrolierīču reģistrācijas diagrammās, lai veicinātu regulas piemērošanu un atturētu no reģistrācijas kontrolierīču negodīgas izmantošanas šādā veidā; tā kā tāpēc šī jaunā tehnoloģija jāievieš elektronisko reģistrācijas kontrolierīču Kopienas konstrukcijas un uzstādīšanas standartos; tā kā pārbaužu efektivitātes nodrošināšanai un jo īpaši braukšanas laika pareizai reģistrēšanai vajadzētu automātiski reģistrēt vadīšanas ilgumu, bet pārējos laikposmus, kuros autovadītājs transportlīdzekli nevada, vajadzētu reģistrēt atbilstīgi apzīmējumiem, kas norādīti uz ieslēgšanas mehānisma; tā kā pašlaik izmantojamās reģistrācijas kontrolierīcēs vadīšanas ilgums jau tiek reģistrēts automātiski, un tāpēc, ņemot vērā uzkrāto pieredzi un tehnikas attīstības pašreizējo līmeni, tiem atbilstīgi būtu jāpielāgo arī reģistrācijas kontrolierīču konstrukcijas standarti; tā kā šajā regulā noteiktie pasākumi atbilst komitejas atzinumam, kura izveidota Regulas (EEK) Nr. 3821/85 pielāgošanai tehnikas attīstībai, IR PIEŅĒMUSI ŠO REGULU. 1. pants Regulas (EEK) Nr. 3821/85 I pielikumā ar šo izdara šādus grozījumus: 1. Šādu punktu iekļauj II nodaļā: "7. Elektroniskajās reģistrācijas kontrolierīcēs, kas reģistrē attāluma un ātruma devēja signālus, ko uz to pārraida elektriska signāla veidā, visus elektrības padeves pārtraukumus reģistrācijas kontrolierīcēm (izņemot to apgaismojumu), kā arī attāluma un ātruma devējam, kas ir ilgāki par 100 milisekundēm, un visus signāla padeves pārtraukumus uz attāluma un ātruma devēju." 2. Ar šādu tekstu aizstāj 1.3. apakšpunktu III nodaļas a) punktā "Vispārīgas prasības" : "1.3 Marķēšanas līdzekļi, kas reģistrācijas diagrammā atsevišķi parāda: - katru reizi, kad tiek atvērts apvalks, kurā ir diagramma, - II nodaļas 7. punktā minētajām elektroniskajām reģistrācijas kontrolierīcēm - visus elektrības padeves pārtraukumus (izņemot to apgaismojumu), kas ilgāki par 100 milisekundēm, tūlīt pēc elektrības padeves atjaunošanas, - II nodaļas 7. punktā minētajām elektroniskajām reģistrācijas kontrolierīcēm - visus elektrības padeves pārtraukumus attāluma un ātruma devējam, kas ilgāki par 100 milisekundēm, un visus signāla padeves pārtraukumus uz attāluma un ātruma devēju." 3. Ar šādu tekstu aizstāj 4.1. apakšpunktu III nodaļas c) punktā "Reģistrējošie pašrakstītāji instrumenti" : "4.1 Reģistrāciju kontrolierīču konstrukcijai jābūt tādai, lai tiktu automātiski reģistrēts vadīšanas ilgums, un lai vajadzības gadījumos, iedarbinot ieslēgšanas mehānismu, varētu atsevišķi reģistrēt pārējos regulas 15. panta 3. punkta otrā ievilkuma b), c) un d) apakšpunktā minētos laikposmus." 2. pants No 1991. gada 1. jūlija dalībvalstis nepiešķir EEK tipa apstiprinājumu reģistrācijas kontrolierīcēm, kas neatbilst Regulai (EEK) Nr. 3821/85, kura grozīta ar šo regulu. 3. pants No 1996. gada 1. janvāra visos jaunajos ekspluatācijā pirmoreiz nodotajos transportlīdzekļos uzstādītās reģistrācijas kontrolierīces atbilst Regulai (EEK) Nr. 3821/85, kas grozīta ar šo regulu. 4. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 16. novembrī Komisijas vārdā — Komisijas loceklis Karel van Miert [1] OJ L 370, 31.12.1985., 8. lpp. --------------------------------------------------